Richmond upon Thames

Richmond upon Thames () Londresko udalerrietako (borough) bat da, mendebaldean kokaturik dagoena. 2015eko erroldaren arabera 194.700 zituen 57,41 kilometro koadroko azaleran.

 Historia 
Henrike VII.ak Richmond jauregia eraiki zuen XVI mendean eta hortik datorkio izena. XVIII mendean aberatsentzako lurralde erakargarria bihurtu zen eta hainbat jauregi eraiki zituzten. Garai hartakoa da Keweko Errege Lorategi Botanikoa, UNESCOk Gizateriaren Ondare izendatua daukana. Twickenham aldea aisialdirako erabili zen. 1846an trenbidea iritsi zen eta berehala Londresen zabaldunke azkarrak harrapatu zuen.

1965 urtean eratu zen gaur egungo udalerria, Middlesex konderriko Twickenham udalerriak eta Surrey konderriko Richmond eta Barnes udalerriek bat egin zutenean. Richmond upon Thames (Tamesis gaineko Richmond) izena orduan eman zitzaion, baina Richmond bezala ezagutzen da.

 Auzoak 
Barrutia honako auzoek osatzen dute:

 Barnes
 East Sheen
 Ham
 Hampton
 Hampton Hill Hampton Wick
 Kew
 Mortlake
 Petersham
 Richmond St. Margarets
 Strawberry Hill
 Teddington
 Twickenham
 Whitton

 Kirolak 
Udalerrian hainbat kirol egiten diren arren bi dira ezagunenak:
 Errugbia: Twickenham Stadiumean jokatzen du Ingalaterrako errugbi selekzioak. Munduko hiru txapelketa jokatu dira bertan, 1991, 1999 eta 2015ean. Barnean Munduko Errugbiaren Museoa du.
 Arraunketa: Tamesis ibaiak bertan egiten duen ibilbidean jokatzen da Oxford-Cambridge estropada ezaguna.

 Ondasun nabarmenak 

 Hiri senidetuak 




 Kanpo estekak 

  Richmond upon Thames barrutiko kontseiluaren webgunea.

Kategoria:Richmond upon Thames